ลูกค้าบ้านสุดเซ็ง แบงก์หั่นดอกคงที่
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — คนกู้ซื้อบ้านเสียโอกาสต้นทุนถูก ธนาคารหดโปรโมชันดอกเบี้ยคงที่ 23 ปี เหลือเต็มที่ไม่เกิน 1 ปี
นายยุทธชัย เตยะราชกุล ผู้ช่วยกรรมการผู้จัดการ ธนาคารยูโอบี เปิดเผยว่า ธนาคารปรับลดโปรโมชันดอกเบี้ยสินเชื่อบ้านแบบคงที่เหลือไม่เกิน 1 ปี จากเดิมที่เคยให้คงที่ถึง 23 ปี เนื่องจากดอกเบี้ยช่วงขาขึ้น ลูกค้าคงไม่ได้เห็นดอกเบี้ยคงที่ยาว 
นอกจากนั้น ช่วงที่เหลือของปีคาดว่า คณะกรรมการนโยบายการเงิน (กนง.) จะปรับขึ้นดอกเบี้ยนโยบายอีก 1 ครั้ง จะส่งผลให้ระบบธนาคารปรับขึ้นดอกเบี้ยเงินกู้ลูกค้ารายใหญ่ชั้นดี (เอ็มแอลอาร์) หลังจากที่ผ่านมาได้ทยอยปรับขึ้นดอกเบี้ยเงินฝากไปแล้ว
อย่างไรก็ดี กรณีเอ็มแอลอาร์ปรับขึ้นแล้ว สำหรับสินเชื่อบ้าน ดอกเบี้ยช่วงคงที่ปีแรก หรือดอกเบี้ยช่วงที่เหลือของอายุสัญญาจะไม่ปรับขึ้นอีก 
นายยุทธชัย กล่าวว่า ขณะนี้ธนาคารยูโอบีออกแคมเปญสินเชื่อบ้านดอกเบี้ย 0% เป็นระยะเวลา 10 เดือน หลังจากนั้นเดือนที่ 1136 ดอกเบี้ยเอ็มแอลอาร์ลบ 1.75% และเดือนที่ 37 เป็นต้นไป เอ็มแอลอาร์ลบ 1% โดยแคมเปญนี้มีระยะเวลาเพียง 20 วัน แต่ลูกค้าสามารถลงชื่อไว้ก่อนได้
นอกจากนี้ ธนาคารเพิ่มความคุ้มครองลูกค้าสินเชื่อบ้าน นอกเหนือจากประกันสินเชื่อกรณีเสียชีวิต เกิดอัคคีภัย ยังเสนอประกันคุ้มครองการว่างงาน และประกันคุ้มครองสุขภาพกรณีเจ็บป่วยได้รับการชดเชยรายได้ 1 หมื่นบาทต่อวัน 
ปัจจุบัน สัดส่วนลูกค้ากู้เงินซื้อบ้านที่ซื้อประกันด้วย มี 70% ของลูกค้าทั้งหมด ซึ่งเป็นสัดส่วนที่มาก อย่างไรก็ดี ธนาคารไม่มีนโยบายบังคับให้ลูกค้าต้องทำประกัน“การซื้อประกันเป็นประโยชน์มาก โดยเฉพาะคนที่มีครอบครัวเป็นเสาหลักของบ้าน ภาระจะไม่ตกไปอยู่กับคนในครอบครัว” นายยุทธชัย กล่าว
ผู้ช่วยกรรมการผู้จัดการ ธนาคารยูโอบี คาดว่า สินเชื่อบ้านปีนี้จะเติบโตได้ 8% ขณะที่แต่ละเดือนมีลูกค้ามาชำระหนี้คืนอยู่ที่ 700800 ล้านบาท และรีไฟแนนซ์ออกไป 100200 ล้านบาท ด้านหนี้ที่ไม่ก่อให้เกิดรายได้อยู่ระดับเดียวกับตลาดที่ 3.54%
นายรุ่งเรือง สุขเกิดกิจพิบูลย์ผู้ช่วยผู้จัดการใหญ่ ธนาคารไทยพาณิชย์ กล่าวว่า การเสนออัตราดอกเบี้ยสินเชื่อบ้านในช่วงนี้ ธนาคารจะพิจารณาต้นทุนในระยะ 1 ปีข้างหน้า เพราะอยู่ในช่วงดอกเบี้ยขาขึ้น ต้นทุนอาจเปลี่ยนแปลง 
“การนำเสนอดอกเบี้ยคงที่หรือดอกเบี้ย 0% ต้องดูดอกเบี้ยตลอดอายุสัญญาด้วย เมื่อเฉลี่ยแล้วอาจจะไม่ถูกก็ได้ ดังนั้นลูกค้าต้องลองเฉลี่ยโดยรวม” นายรุ่งเรือง กล่าว
ทั้งนี้ ธนาคารใหญ่จะนำเสนอดอกเบี้ยที่คำนวณแล้วว่าถูกกว่าธนาคารเล็กหรือกลาง อย่างไรก็ตาม เชื่อว่าสุดท้ายแล้วดอกเบี้ยบ้านจะปรับขึ้นตามดอกเบี้ยนโยบายสิ้นปีนี้ 
นายอิสระ วงศ์รุ่ง กรรมการผู้จัดการ บริษัท ลีสซิ่งกสิกรไทย กล่าวว่า ในช่วง 34 เดือนสุดท้ายของปีนี้ บริษัทจะหันมารุกสินเชื่อรถให้เงินกสิกรไทย (KCAR to CASH) อย่างจริงจัง เนื่องจากเป็นสินเชื่อที่ใช้รถยนต์เป็นหลักประกัน เพื่อนำเงินสดไปใช้จ่ายสำหรับความจำเป็นในครอบครัว 
สำหรับลูกค้าที่มาใช้บริการตั้งแต่วันนี้ถึง 31 ธ.ค. 2553 โดยมี 3 ทางเลือกให้ลูกค้า ได้แก่ ฟรีดอกเบี้ย 2 เดือน เฉพาะรถยนต์เก่งปี 25482552 ที่มียอดสินเชื่อไม่เกิน 3 แสนบาท ระยะเวลาผ่อน 3648 งวด 
ทางเลือกที่สอง ดอกเบี้ย 4% สำหรับรถทุกรุ่น ทุกปี ที่มีอายุรถสูงสุดไม่เกิน 10 ปี โดยมีระยะเวลาผ่อนชำระสูงสุด 60 เดือน วงเงินสินเชื่อสูงสุด 80% ของราคาประเมินรถยนต์ ทางเลือกที่สาม อัตราดอกเบี้ยเริ่มต้นที่ 0.25% ต่อเดือน สำหรับอายุรถยนต์สูงสุดไม่เกิน 15 ปี มีระยะเวลาการผ่อนชำระสูงสุด 60 เดือน วงเงินสูงสุด 80% ของราคาประเมินรถยนต์ และจะได้รับการยกเว้นค่าธรรมเนียมการโอนรถยนต์1,500 บาท และค่าธรรมเนียมการตรวจสภาพรถยนต์ 1,500 บาท พร้อมรับบัตรกำนัลคาร์ฟูร์มูลค่า 500 บาทฟรี
นายอิสระ กล่าวว่า ขณะนี้ ลีสซิ่งกสิกรไทย พร้อมที่จะให้บริการสินเชื่อรถให้เงินกสิกรไทย โดยมีเครือข่ายสาขาของธนาคารกสิกรไทยทั่วประเทศประมาณ 800 สาขา เป็นช่องทางการขาย ซึ่งบริษัทมั่นใจว่ามีทางเลือกและเงื่อนไขที่ดีกว่าคู่แข่ง ไม่ว่าจะเป็นดอกเบี้ยที่ต่ำมากเมื่อเทียบกับสินเชื่อเงินสดแบบอื่นๆ กระบวนการขอสินเชื่อตั้งแต่ส่งใบสมัครกระทั่งรับเงินสด สะดวกรวดเร็ว รู้ผลอนุมัติไวและรับเงินเร็ว ซึ่งเป็นหัวใจสำคัญอีกอย่างหนึ่งของสินเชื่อเงินสด
ทั้งนี้ ลีสซิ่งกสิกรไทย ตั้งเป้าปล่อยกู้สำหรับโครงการนี้ที่ 2,400 ล้านบาท และคาดว่าภายใน 2 ปี บริษัทจะติดอันดับ 1 ใน 3 ของผู้นำตลาดสินเชื่อเงินสดของรถยนต์